Publication: Magyar Közlöny
Issue: MK-2004-28 (Year: 2004, Number: 28)
Era: 2004-2010
Section: Az MFB esetében a 2001. évi XX. törvény 8. § (7) bekezdése a) pontjában foglalt korlátozás feletti részt kell
Paragraph Index: 670

3.DB SZÁRMAZTATOTT ÜGYLETEK (Tájékoztató adatok) (kötési ár, tényleges elvi fõösszegek) A jelentés célja A táblázatok célja a származtatott ügyletekkel kapcsolatos hitelintézeti aktivitásnak és a fennálló ügyletek típusának és jellegének egy durva módszerrel történõ felmérése. A jelentés kitöltése A hitelintézet portfoliójában lévõ származtatott ügyleteket a hátralévõ lejárat szerint kell kimutatni külön csoportosítva a „banki”, valamint a kereskedési könyvben szereplõket a lejárati idõintervallumoknak megfelelõen kötési áron, illetve az elvi fõösszeg (alapösszeg) szerint. Külön oszlopban kell — a valós értékelés esetén a számviteli elõírások szerinti értéken az értékelési különbözeteket feltüntetni. A „banki” könyvben csak azoknak az intézményeknek az esetében lehet kereskedési célú pozíció, amelyek nem vezetnek kereskedési könyvet. Kereskedési könyvet vezetõ intézmény esetében ezekben az oszlopokban nem szerepelhet adat. A nem kereskedési célú kereskedési könyvi tételek között általános esetben nincsenek tételek, hiszen a kereskedési könyvben a kereskedési célú pozíciókat tartják nyilván. A táblázatban ezekben az oszlopokban az olyan átmeneti tételeket kell feltüntetni, amelyek eredetileg kereskedési célú pozícióként bekerültek a kereskedési könyvbe, onnan azonban a hitelintézet a belsõ szabályzatában rögzítettek szerint, valamely ok miatt átsorolandók a banki könyvbe és az átsorolás még nem történt meg. A 3.DA táblázatból a kereskedési célú ügyletek nagysága szolgál a kereskedési könyv vezetése alóli korlátnál alkalmazott mérõszám számításához. Ezeknek az ügyleteknek az összesen összege, mint a származtatott ügyletekbõl származó elõjeltõl független pozíció kerül számbavételre. A 3.DA táblázatban a származtatott ügyletekre vonatkozó szerzõdéseket kereskedési célú és nem kereskedési célú szerzõdésekre, a 3.D.2 táblázatban fedezeti és nem-fedezeti célú ügyletek megbontásban kell feltüntetni. A jelentés céljából fedezeti célúnak minõsülnek mindazon ügyletek, amelyek számviteli elszámolása fedezeti mûveletként történik. A többi mûveletet nem fedezeti célúnak kell tekinteni. 2004/28/II. szám Az ügyleteket szerzõdésenként összesítve, a lejárattól és a fedezeti céltól függõen, kötési áron kell szerepeltetni. A kötési árat a szerzõdött mennyiség és az alapul szolgáló termék egy egységének a kötéskori árfolyama határozza meg. Ha a kötési ár nem forint azt az MNB középárfolyamon át kell forintra számolni. Kamatlábügyletek és swapok esetén az elvi fõösszegeket kell a táblázatban feltüntetni. Általános elv, hogy azokat az ügyleteket, amelyeket több szerzõdés típushoz is lehetne sorolni, a fizetõképességi mutató számításáról szóló PM rendelet szerinti magasabb kockázati súlyozású ügyletek közé kell helyezni. A több devizás kamatlábügyleteket a 3.DA és a 3.DB táblázatokban devizaügyletként kell kezelni. A szerzõdés típusokon belül elkülönülnek a tõzsdei és a nem tõzsdei ügyletek.

Source: https://magyarkozlony.hu/hivatalos-lapok/5135167613e9a9e0c96fdb15e9a7a0f02de6e459/dokumentumok/b179e7c57e3f9dbb434e4bc0fca6646844013f19/letoltes